Teófilo Stevenson

Teófilo Stevenson Lawrence (Puerto Padre, Las Tunas, 1952ko martxoaren 29a - Habana, 2012ko ekainaren 11) kubatar boxeolari amateurra izan zen. Olinpiar Jokoetan urrezko hiru domina lortu zituen boxeolari bakarra eta, adituen iritzian, historiako boxeolari amateur onena izan zen.

 Biografia 
Alcides Segarraren esanetara sortu zen Kubatar Eskolako boxeolari onena izan zen, Roberto Balado eta Félix Savónekin batera. Munich 72, Montréal 76 eta Mosku 80 Olinpiar Jokoetako urrezko hiru dominez gainera (Kubak boikota egin zuen 1984ko Olinpiar Jokoetan, eta ez zuen parte hartu), hiru aldiz irabazi zuen afizionatuen munduko txapelketa, hamar aldiz Kubako txapelketa, urrezko domina bat irabazi zuen Panamerikar Jokoetan, zortzi aldiz atera zen txapeldun Erdialdeko Amerikako Txapelketetan, eta 72 borroka irabazi zituen nazioarteko lehiaketetan.

Guztira, 321 aldiz borrokatu zen, eta borroka horietatik 309 irabazi zituen. 1988an erretiratu zen, eta Kubako boxeolari-hautatzaile gisa lan egin zuen handik aurrera.

 Erreferentziak 

 Kanpo estekak 

Kategoria:Kubako boxeolariak
Kategoria:Kubako komunistak
Kategoria:1972ko Udako Olinpiar Jokoetako dominadunak
Kategoria:1976ko Udako Olinpiar Jokoetako dominadunak
Kategoria:1980ko Udako Olinpiar Jokoetako dominadunak
Kategoria:Olinpiar Jokoetako dominadunak boxeoan
Kategoria:Gaixotasun kardiobaskularrek hildakoak
Kategoria:Kubako urrezko dominadun olinpikoak
Kategoria:Kubako ingeniariak
Kategoria:Kubako katolikoak
Kategoria:Afro-kubatarrak